РЕПУБЛИКА СРБИЈА

Министарство просвете и науке

као промотер пројекта и одговорно за његову реализацију

и

ЈУП Истраживање и развој доо

Немањина бр. 22-26

11000 Београд

Србија

као наручилац

***објављују***

**ЈАВНИ ПОЗИВ**

**ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ ЗА ЈАВНУ НАБАВКУ**

**ИЗВОЂЕЊЕ РАДОВА НА ИЗГРАДЊИ СТАНОВА ЗА МЛАДЕ НАУЧНЕ РАДНИКЕ БЛОК 32, БЕОГРАД**

**(ИОП/2-2011)**

У складу са Законом о потврђивању Оквирног уговора о зајму између Банке за развој Савета Европе (The Council of Europe Development Bank) и Републике Србије и Одлуком Владе о оснивању предузећа са ограниченом одговорношћу за управљање пројектом Истраживање и развој у јавном сектору (,,Сл.гласник РС”, број 51/10), а на основу члана 7. став 1. тачка 2.(б) Закона о јавним набавкама („Сл. гласник РС” број 116/08), ЈУП Истраживање и развој доо је донело Одлуку о покретању међународног отвореног поступка јавне набавке за Извођење радова на изградњи станова за младе научне раднике Блок 32, Београд, број ИОП/2-2011.

Кратак опис објекта који се гради:

Стамбено-пословни објекат 3Б као један од седам објеката (1А,2А, 1Б,2Б,3А и 3Ц) који чине Универзитетско насеље, у делу блока 32 Нови Београд, заузима позицију уз улицу која повезује Булевар АВНОЈА са Булеваром Арсенија Чарнојевића (саобраћајница 1).

Објекат 3Б је ортогоналне просторне регулације 60/60.23м, спратности По+П+5+Пк, корисне нето површине 16.618,42м2 (укупна бруто површина око 20.000м2) и стамбено-пословне је намене.

Састоји се из 6 ламела. Вертикална комуникација је остварена преко 4 степенишне вертикале са лифтовима, а хоризонтална галеријама до свих стамбених јединица.

Спратови од I до V су искључиво стамбене намене са по 5 или 6 станова по вертикали, објекат садржи укупно 134 стамбене јединице.

Уговор о извођењу радова биће закључен у складу са Условима уговарања за грађевинске и техничке радове по пројекту инвеститора (Црвена књига) које је израдила Међународна федерација консалтинг инжењера (FIDIC) као и свим осталим документима који ће чинити Уговор о извођењу радова.

Реализација уговора, који ће бити закључен са најповољнијим понуђачем, очекује се у периоду од септембра 2011. до децембра 2012. године (не укључујe рок за пријављивање недостатака).

Критеријум за избор најповољније понуде је најнижа понуђена цена.

Услови које сваки понуђач треба да испуни као и начин на који се доказује испуњеност услова одређени су конкурсном документацијом.

Конкурсна документација се може преузети на адреси: ЈУП Истраживање и развој доо, 11000 Београд, Макензијева бр. 24, сваког радног дана од дана објављивања јавног позива у времену од 12.00 до 16.00 часова уз подношење овлашћења за преузимање конкурсне документације и доказ о уплати 100,00 евра у динарској противвредности по средњем курсу Народне банке Србије на дан уплате, бесповратно. Уплата се врши на рачун ЈУП Истраживање и развој доо код Комерцијалне банке број 205-160097-44, шифра плаћања 221, позив на број ИОП/2-2011 са назнаком „Трошкови конкурсне документације”. Понуђачима који упуте захтев за достављање Конкурсне документације, иста ће бити послата поштом о трошку понуђача без преузимања одговорности за губитак или кашњење.

Подаци за плаћање у страној валути (ЕУР) за нерезиденте Републике Србије:

Intermediary Bank/ Correspondent Bank

Swift – BIC: COBADEFF

Name: COMMERZBANK AG

City, Country: FRANKFURT AM MAIN, GERMANY

Account with institution/ Beneficiary’s Bank

Swift – BIC: KOBBRSBG

Name: KOMERCIJALNA BANKA AD BEOGRAD

Street: Svetog Save 14

City, Country: 11000 Belgrade, Republic of Serbia

Beneficiary

IBAN/ Account Number: RS 35205007010039485382

Company name: JUP ISTRAŽIVANJE I RAZVOJ DOO BEOGRAD

Street: NEMANJINA 22-26

City, Country: Beograd – Savski venac, Republic of Serbia

Понуде се достављају путем поште на адресу ЈУП Истраживање и развој доо, ул. Макензијева бр. 24, 11000 Београд или лично сваког радног дана од 10.00 до 16.00 часова на исту адресу.

Све понуде морају да садрже тендерску банкарску гаранцију у износу од 100.000 евра, наплативо у динарској противвредност обрачунато по средњем курсу НБС на дан наплате за понуђаче резиденте Републике Србије.

Понуђач је дужан да понуде достави у две одвојене запечаћене коверте „Оригинал” и „Копија” које ће бити запечаћене у спољној коверти и са назнакама предвиђеним конкурсном документацијом.

Понуде се дају у складу са процедуром „две коверте”, при којој се и техничке (административне) и финансијске понуде подносе заједно, али у одвојеним ковертама. Техничке понуде се прве отварају и евалуирају у погледу саобразности. Потом се отварају финансијске коверте само технички подобних понуда.

Крајњи рок за достављање понуда је 12. септембар 2011. године до 12.00 часова.

Понуде које стигну после рока наведеног у претходном ставу сматраће се неблаговременим. Неблаговремене понуде се неће отварати и по окончању поступка отварања ће бити враћене понуђачу, са назнаком да је понуда поднета неблаговремено.

Јавно отварање понуда ће се обавити 12. септембра 2011. године, у 13.00 часова у просторијама ЈУП Истраживање и развој доо, ул. Макензијева бр. 24 Београд, уз присуство овлашћених представника понуђача.

Отварање финансијског дела понуда обавиће се након извршеног прегледа техничког дела понуда, Наручилац ће свим понуђачима који су поднели понуде доставити образложену Одлуку о квалификованости понуђача као и позив квалификованим понуђачима да учествују у отварању финансијских понуда.

Додатне информације о набавци, укључујући и оне о начину увида у конкурсну документацију, могу се добити сваког радног дана у времену од 12.00 до 16.00 часова на следећи начин:

e-mail: [tender@piu.rs](mailto:tender@piu.rs)

број телефона: +381652009110